《送南禅和尚东迁灵岩》
宋代·陈恬

万方刹境一珠辉，稽首如空无所依。
汝浦共瞻云独入，灵岩遥佇锡东飞。
烟霞隐现青莲峙，龙象欢呼白拂挥。
多谢禅耆来访我，双林风月静相违。

作者简介：（1058—1131）宋阆州阆中人，字叔易，号存诚子，又号涧上丈人。陈造子。工诗文，诗句风格豪健。居阳翟涧上村，与鲜于绰、崔齐名，号阳城三士。又与晁说之同隐嵩山。徽宗大观中召赴阙，除校书郎。未几致仕。高宗建炎初再召，避地桂岭。有《涧上丈人集》。